盧文端

盧文端，係香港商界親中陣營人士，前任中國人民政治協商會議全國委員會香港地區委員、全國工商聯前任副主席、中華全國歸國華僑聯合會副主席、民主建港協進聯盟監委會主席，佢係政商界福建幫三大元老之一。

生平 
2008年，盧文端當選第十一屆全國政協委員，喺政協制度下代表特邀香港人士，分入第五十三組。並擔任外事委員會副主任。

政治立場同爭議 
盧文端一直以非常保守嘅親北京立場見稱，對美國亦持負面態度，就連標榜愛國，關心中國民主進程嘅支聯會，盧文端亦指控佢哋違反國安法，成員唔可以參政。但佢嘅言論亦曾經引起一啲爭議。

被指違法恐嚇民主黨 

喺2021年3月，北京未經香港人同意或者事先諮詢，就大幅度削減立法會直選議席數目同比例，同時設立唔畀上訴嘅單方面政治審查制度。好多民主派都傾向唔參選，但係一啲聲音就認為例如民主黨嘅溫和民主派可以被接受。對於民主黨參唔參選，盧文端曾經多次發表言論威嚇民主黨，例如，佢喺8月23號，就喺《明報》觀點版撰文，話民主黨唔參選就係「死路一條」，等同對抗「新選舉制度」，而去到9月6號，佢又再度發功，話民主黨如果阻止成員參選「等同挑戰及破壞選舉制度，或觸犯國安法第29條」，即「勾結外國或者境外勢力危害國家安全罪」。

呢個說法亦引起咗一啲親泛民主派人士批評，例如學者梁啟智就公開質疑，呢種迫人參選嘅做法，違反香港法例第554章第8條。

選舉經歷 

喺2021年9月，佢成為香港特别行政區選舉委員會委員(有關全國性團體香港成員的代表：全國僑聯)。2022年，佢喺李家超無提政綱嘅情況下，有份提名李家超參與2022年香港行政長官選舉。

馬主生涯
佢同細佬盧文烟喺1990年代加入香港賽馬會做馬主，名下賽駒包括石獅寶、榮輝之星、榮勝之星、金沙寶、榮譽之星、榮威之星、福建王子、福建王者、福建精神、超速、超班。

勳銜 
 太平紳士
 銅紫荊星章
 銀紫荊星章
 金紫荊星章
 大紫荊勳章

香港特別行政區第一屆政府推選委員會

類:全國政協香港委員
類:香港民建聯黨員
類:香港馬主
類:祖籍福建
文端